මේ පැමිණිල්ල ලැබුණ වහාම තමන් පෞද්ගලිකවම කටියාව යායනමයට ගොස් ගමේ ජනතාව රැස්කොට මේ සිද්ධියගැන කරුණු සොයා බැලූ බවත් ඒ අනුව පරීක්ෂණ මෙහෙය වන බවත් පොලිස් ස්ථානාධිපති කුමාරසිරි මහතා කීවේය.එප්පාවල – කටියාව යායඅට ජනපදයේ දියමග අසල පිහිටි ඉඩමක තිබෙනවා යැයි කට කතා මගින්කියවෙන බහු භාණ්ඩ නිධානයක් කොල්ලකෑමට පෙළ ගැසුණු කණ්ඩායමක් විසින් දස හැවිරිදි පිරිමි දරුවෙකුගේ ‘ලේ උරා ගැනීමක්’ පිළිබඳ මේ සිද්ධිය වාර්තා වූයේ කටියාව ප්‍රදේශයෙනි.යායඅට ජනපදයේ වාරි ඇළට යාව බහු භාණ්ඩ නිධානයක් ඇතැයි ඇති කට කතාව පදනම් කොටමීට පෙරද මෙම ස්ථානයේ වළක් හාරා නිධන් ගැනීමට උත්සාහ කර ඇති නමුත් තුන් කුළුඳුල් දරුවකුගේ ලේ අවශ්‍ය බව කට්ටඬියන් කියා ඇති නිසා එම ලේ වර්ගය සොයා ගැනීමට නොහැකි වීමෙන් ඒ උත්සාහය අත්හැර දමා ඇති බව ගැමියෝ කියති.පසුගිය සතියේ මිතුරකු හමුවීම සඳහා බයිසිකලයකින් යමින් සිටි යායනමය ජනපදයේ නුවන් චාමර සඳකැලුම් (10) දරුවා නිල් පැහැති වෑන් රථයකින් පැමිණි පිරිසක් විසින් පැහැරගෙන ගිය සැටි ඒ දරුවා මෙසේ විස්තර කෙළේය.මම යායනමය ඉස්කෝලේ පස්වෙනි වසරේ ඉගෙන ගන්නවා.